《赠傅休奕诗》
两汉·程晓

茕茕独夫，寂寂静处。酒不盈觞，肴不掩俎。厥客伊何，许由巢父。

厥味伊何，玄酒瓠脯。三光飞景，玉衡代迈。龙集甲子，四时成岁。

权舆授代，徐陈荡秽。元服初嘉，万福咸会。赫赫应门，严严朱阙。

群后扬扬，庭燎皙皙。

作者简介：三国魏东郡东阿人，字季明。程昱孙。齐王芳嘉平中，为黄门侍郎。时校事放横，晓上疏切责，言其以刻暴为公严，以循理为怯弱，外托天威为声势，内聚群奸为腹心，遂罢校事官。迁汝南太守。年四十余卒。